2004/198/EY: Komission päätös, tehty 27 päivänä helmikuuta 2004, Brasiliasta tuotua ihmisravinnoiksi tarkoitettua siipikarjanlihaa sekä siipikarjasta saatavia lihavalmisteita ja raakalihavalmisteita koskevista suojatoimenpiteistä tehdyn päätöksen 2002/794/EY muuttamisesta (ETA:n kannalta merkityksellinen teksti) (tiedoksiannettu numerolla K(2004) 557)



Virallinen lehti nro L 064 , 02/03/2004 s. 0039 - 0040



Komission päätös, tehty 27 päivänä helmikuuta 2004, Brasiliasta tuotua ihmisravinnoiksi tarkoitettua siipikarjanlihaa sekä siipikarjasta saatavia lihavalmisteita ja raakalihavalmisteita koskevista suojatoimenpiteistä tehdyn päätöksen 2002/794/EY muuttamisesta (tiedoksiannettu numerolla K(2004) 557) (ETA:n kannalta merkityksellinen teksti) (2004/198/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä 28 päivänä tammikuuta 2002 annetun Euroopan parlamentin ja neuvoston asetuksen (EY) N:o 178/2002(1), sellaisena kuin se on muutettuna asetuksella (EY) N:o 1642/2003(2), ja erityisesti sen 53 artiklan 1 kohdan, ottaa huomioon kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/EY(3) ja erityisesti sen 22 artiklan 1 kohdan, sekä katsoo seuraavaa: (1) Komission päätöksen 2002/794/EY(4) mukaisesti kaikki Brasiliasta tuotavat siipikarjanlihan sekä siipikarjasta saatavien lihavalmisteiden ja raakalihavalmisteiden erät on testattava sen osoittamiseksi, että niissä ei ole nitrofuraaneja. (2) Päätöstä 2002/794/EY olisi tarkistettava sen 6 artiklan mukaisesti Brasilian toimivaltaisten viranomaisten antamien takeiden ja jäsenvaltioiden tekemien tarkastusten tulosten perusteella. (3) Brasilian toimivaltaiset viranomaiset toimittivat komissiolle 27 päivänä toukokuuta 2003 toimintasuunnitelman, jota komissio piti tyydyttävänä. (4) Elintarvike- ja eläinlääkintätoimisto totesi tarkastusmatkaraportissaan(5), että toimintasuunnitelman täytäntöönpano ja valvonta on hoidettu ilman merkittäviä puutteellisuuksia. (5) Komissio ei ole saanut 12 päivän elokuuta 2003 jälkeen elintarvikkeita ja rehuja koskevan nopean tietojenvaihtojärjestelmän (RASFF) kautta ilmoituksia Brasiliasta tuodussa siipikarjanlihassa tai siipikarjasta saatavissa lihavalmisteissa ja raakalihavalmisteissa havaitusta nitrofuraanista. (6) Näytteenotto- ja testaustiheyttä olisi tämän vuoksi harvennettava. (7) Päätös 2002/794/EY olisi muutettava vastaavasti. (8) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 2002/794/EY 2 artiklan 1 kohta seuraavasti: "1. Jäsenvaltioiden on testattava tarkoituksenmukaisia näytteenottosuunnitelmia ja havaintomenetelmiä käyttäen 20 prosenttia Brasiliasta tuotavista siipikarjanlihan sekä siipikarjasta saatavien lihavalmisteiden ja raakalihavalmisteiden lähetyksistä kemiallisesti sen varmistamiseksi, että kyseiset tuotteet eivät vaaranna ihmisten terveyttä. Kyseinen testi on suoritettava erityisesti nitrofuraanien ja niiden aineenvaihduntatuotteiden havaitsemiseksi." 2 artikla Tätä päätöstä sovelletaan 9 päivästä maaliskuuta 2004. Jäsenvaltioiden on muutettava tuontiin soveltamiaan toimenpiteitä, jotta ne olisivat tämän päätöksen mukaiset. Niiden on ilmoitettava komissiolle viipymättä näistä toimenpiteistä. 3 artikla Tämä päätös on osoitettu kaikille jäsenvaltioille. Tehty Brysselissä 27 päivänä helmikuuta 2004. Komission puolesta David Byrne Komission jäsen (1) EYVL L 31, 1.2.2002, s. 1. (2) EUVL L 245, 29.9.2003, s. 4. (3) EYVL L 24, 30.1.1998, s. 9. (4) EYVL L 276, 12.10.2002, s. 66. (5) DG(SANCO)/9047/2003 - lopullinen.